
[bookmark: TextBodyBegin]Az Európai Parlament,
–	tekintettel az Európai Unió 2023. évi pénzügyi évre vonatkozó általános költségvetésére[footnoteRef:1], [1:  	HL L 58., 2023.2.23., 1. o., ELI: http://data.europa.eu/eli/budget/2023/1/oj.] 

–	tekintettel az Európai Unió 2023. évi pénzügyi évre vonatkozó összevont éves beszámolójára (COM(2024)0272 – C10‑0069/2024)[footnoteRef:2], [2:  	HL C, C/2024/5462, 2024.10.10., ELI: http://data.europa.eu/eli/C/2024/5462/oj.] 

–	tekintettel a Tanácsnak a 2023-ban elvégzett belső ellenőrzésekről a mentesítésért felelős hatóság számára készített éves jelentésére,
–	tekintettel a Számvevőszéknek a 2023. évi pénzügyi év költségvetésének végrehajtásáról szóló éves jelentésére, az intézmények válaszaival együtt[footnoteRef:3], [3:  	HL C, C/2024/5882, 2024.10.9., ELI: http://data.europa.eu/eli/C/2024/5882/oj.] 

–	tekintettel a Számvevőszéknek a 2023. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára[footnoteRef:4], [4:  	HL C, C/2024/6041, 2024.10.10., ELI: http://data.europa.eu/eli/C/2024/6041/oj.] 

–	tekintettel a 2023. évi pénzügyi évre vonatkozó mentesítésről szóló határozatot elhalasztó 2025. május 7-i határozatára[footnoteRef:5], valamint az e határozatot kísérő állásfoglalásra, [5:  	HL L, 2025/1596, 2025.10.8., ELI: http://data.europa.eu/eli/dec/2025/1596/oj.] 

–	tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:6] és különösen annak 59., 118., 260., 261. és 262. cikkére, [6:  	HL L 193., 2018.7.30., 1. o., ELI: http://data.europa.eu/eli/reg/2018/1046/oj.] 

–	tekintettel az Unió általános költségvetésére alkalmazandó pénzügyi szabályokról szóló, 2024. szeptember 23-i (EU, Euratom) 2024/2509 európai parlamenti és tanácsi rendeletre[footnoteRef:7] és különösen annak 59., 118., 266., 267. és 268. cikkére, [7:  	HL L, 2024/2509, 2024.9.26., ELI: http://data.europa.eu/eli/reg/2024/2509/oj.] 

–	tekintettel eljárási szabályzata 102. cikkére és V. mellékletére,
–	tekintettel a Költségvetési Ellenőrző Bizottság második jelentésére (A10-0167/2025),
1.	megtagadja a mentesítést a Tanács főtitkárától az Európai Tanács és a Tanács 2023. évi pénzügyi évre szóló költségvetése végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Tanácsnak, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc210982175]2. Az Európai Parlament 2025. október 22-i állásfoglalása az Európai Unió 2023. évi pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, II. szakasz – Európai Tanács és Tanács (2024/2021(DEC))
Az Európai Parlament,
–	tekintettel az Európai Unió 2023. évi pénzügyi évre szóló általános költségvetésének végrehajtására vonatkozó mentesítésről szóló határozatára, II. szakasz – Európai Tanács és Tanács,
–	tekintettel eljárási szabályzata 102. cikkére és V. mellékletére,
–	tekintettel a Költségvetési Ellenőrző Bizottság második jelentésére (A10-0167/2025),
A.	mivel a mentesítésért felelős hatóság a mentesítési eljárás keretében hangsúlyozni kívánja, hogy különösen fontos az uniós intézmények demokratikus legitimitásának további erősítése az átláthatóság és az elszámoltathatóság javítása és az emberi erőforrások megfelelő irányítása révén;
B.	mivel az Európai Unió működéséről szóló szerződés (EUMSZ) 319. cikke értelmében egyedül az Európai Parlament feladata az Unió általános költségvetésének végrehajtására vonatkozó felelősség alóli mentesítés megadása, és mivel az Európai Tanács és a Tanács költségvetése az Unió költségvetésének egyik szakasza;
C.	mivel az Európai Unióról szóló szerződés 15. cikkének (1) bekezdése értelmében az Európai Tanács nem lát el jogalkotási feladatokat;
D.	mivel az EUMSZ 317. cikkének értelmében a Bizottság saját felelősségére, a hatékony és eredményes pénzgazdálkodás elveinek tiszteletben tartásával hajtja végre az uniós költségvetést, és mivel a jelenlegi keretek között a Bizottságnak át kell ruháznia a többi uniós intézményre a költségvetés rájuk vonatkozó szakaszának végrehajtásához szükséges hatásköröket;
E.	mivel az EUMSZ 235. cikkének (4) bekezdése és 240. cikkének (2) bekezdése értelmében az Európai Tanácsot és a Tanácsot (a továbbiakban: a Tanács) a Tanács Főtitkársága segíti, és mivel a Tanács főtitkára teljes mértékben felelős az uniós költségvetés II. szakaszában szereplő előirányzatokkal való hatékony és eredményes gazdálkodásért;
F.	mivel a Parlament közel húsz év alatt megszilárdította a jól bevált és tiszteletben tartott gyakorlatot, miszerint valamennyi uniós intézménynek, szervnek, hivatalnak és ügynökségnek mentesítést ad, és mivel a Bizottság támogatja, hogy folytatni kell azt a gyakorlatot, hogy minden uniós intézmény, szerv és hivatal számára mentesítést adnak igazgatási kiadásaik tekintetében;
G.	mivel a költségvetési rendelet 59. cikkének (1) bekezdése értelmében a Bizottság átruházza a többi uniós intézményre a költségvetés rájuk vonatkozó szakaszának végrehajtásához szükséges hatásköröket;
H.	mivel 2009 óta a Tanács mentesítési eljárásban való együttműködésének hiánya arra kényszerítette a Parlamentet, hogy megtagadja a mentesítés megadását a Tanács főtitkára számára;
I.	mivel az Európai Tanácsnak és a Tanácsnak mint uniós intézményeknek és mint az Unió általános költségvetése címzettjeinek átláthatónak és demokratikusan elszámoltathatónak kell lenniük az uniós polgárok felé, és alá kell vetniük magukat a közpénzek elköltése feletti demokratikus ellenőrzésnek;
J.	mivel az európai ombudsman (a továbbiakban: az ombudsman) ajánlása a Tanács jogalkotási folyamatának átláthatóságára vonatkozó OI/2/2017/TE sz. stratégiai vizsgálatban jelezte, hogy a Tanácsnak a jogalkotási folyamat átláthatóságával kapcsolatos gyakorlata hivatali visszásságnak minősül, és azzal foglalkozni kell annak érdekében, hogy a polgárok követhessék az uniós jogalkotási folyamatot;
K.	mivel az Európai Unió Bíróságának ítélkezési gyakorlata megerősíti az adófizetők és a közvélemény jogát arra, hogy tájékoztatást kapjanak az állami bevételek felhasználásáról, és mivel a Törvényszék az uniós jogalkotási folyamat átláthatóságáról szóló T-163/21. sz. De Capitani kontra Tanács ügyben 2023. január 25-én hozott ítéletében[footnoteRef:8] megállapította, hogy a Tanács által a munkacsoportjaiban kidolgozott dokumentumok nem technikai, hanem jogalkotási jellegűnek tekintendők, ezért a dokumentumokhoz való hozzáférés iránti kérelmek tárgyát képezik; [8:  	A Törvényszék 2023. január 25-i ítélete, De Capitani kontra Tanács, T-163/21, ECLI:EU:T:2023:15.] 

1.	mély sajnálatát fejezi ki amiatt, hogy a Tanács 2009 óta, és a 2023-as pénzügyi évre vonatkozóan sem hajlandó együttműködni a Parlamenttel a mentesítési eljárás tekintetében, megakadályozva, hogy a Parlament megalapozott döntést hozzon a Tanács költségvetése végrehajtásának szigorú és alapos ellenőrzése alapján, ami miatt a Parlament kénytelen ismét megtagadni a mentesítést;
2.	megjegyzi, hogy a Parlament illetékes szervezeti egységei a mentesítési eljárás előadójának nevében 2024. szeptember 20-án kérdőívet továbbítottak a Tanács Főtitkárságának, amely 90, a Parlament által feltett fontos kérdést tartalmazott annak érdekében, hogy lehetővé váljon a tanácsi költségvetés végrehajtásának és a Tanács irányításának alapos ellenőrzése; megjegyzi továbbá, hogy hasonló kérdőíveket küldtek az összes többi intézménynek, amelyek mindegyike alapos választ adott a Parlamentnek valamennyi kérdésre;
3.	sajnálatát fejezi ki amiatt, hogy 2024. szeptember 23-án a Tanács Főtitkársága ismét arról tájékoztatta a Parlamentet, hogy nem fog válaszolni a Parlament kérdőívére, és hogy a Tanács nem fog részt venni a mentesítési eljárás részeként 2024. november 12-én tartott meghallgatáson, amelyen az összes többi meghívott intézmény részt vett;
4.	hangsúlyozza a Parlament azon előjogát, hogy az EUMSZ 319. cikke, valamint a költségvetési rendelet és a Parlament eljárási szabályzata vonatkozó rendelkezései szerint a jelenlegi értelmezéssel és gyakorlattal összhangban gyakorolhassa mentesítési jogkörét, azaz hogy a mentesítést az átláthatóság fenntartása és az uniós adófizetőkkel szembeni demokratikus elszámoltathatóság szükségességének tükrében adja meg;
5.	hangsúlyozza, hogy a költségvetési rendelet 59. cikkének (1) bekezdése kimondja, hogy a Bizottság a többi uniós intézményre ruházza a költségvetés rájuk vonatkozó szakaszainak végrehajtásához szükséges hatásköröket, és ezért érthetetlennek tartja, hogy a Tanács helyénvalónak tartja, hogy a Bizottság kapjon mentesítést a Tanács költségvetésének végrehajtására vonatkozóan;
6.	hangsúlyozza a Parlament által közel húsz éve követett, jól bevált és elismert gyakorlatot, miszerint valamennyi uniós intézménynek, szervnek és hivatalnak a Parlament ad mentesítést; emlékeztet arra, hogy a Bizottság kijelentette, hogy nem képes felügyelni az uniós intézmények költségvetésének végrehajtását; hangsúlyozza a Bizottság azon visszatérő álláspontját, hogy továbbra is folytatni kell azt a gyakorlatot, hogy az egyes uniós intézmények igazgatási kiadásai tekintetében a Parlament ad mentesítést;
7.	hangsúlyozza, hogy a jelenlegi helyzet csak azt teszi lehetővé a Parlament számára, hogy a Számvevőszék és az ombudsman jelentéseit, valamint a Tanács honlapján nyilvánosan hozzáférhető információkat ellenőrizze, mivel a Tanács továbbra sem működik együtt a Parlamenttel, ami lehetetlenné teszi a Parlament számára, hogy megfelelően ellássa feladatait, és megalapozott döntést hozzon a mentesítés megadásáról;
8.	sajnálatát fejezi ki amiatt, hogy a Tanács csaknem tizenöt éve nem mutat politikai hajlandóságot arra, hogy együttműködjön a Parlamenttel az éves mentesítési eljárás keretében; hangsúlyozza, hogy ez a hozzáállás tartós negatív hatást gyakorolt mindkét intézményre, hiteltelenné tette az uniós költségvetési gazdálkodást és a költségvetés demokratikus ellenőrzését, valamint megingatta a polgároknak az Unióba mint átlátható szervezetbe vetett bizalmát;
9.	megerősíti mély csalódottságát a Tanács mentesítési eljárással kapcsolatos hozzáállása miatt, amely nem megfelelő üzenetet közvetít az uniós polgárok számára egy olyan időszakban, amikor a nagyobb átláthatóság elengedhetetlen; hangsúlyozza, hogy a Tanácsnak ugyanazokat az elszámoltathatósági normákat kell követnie, mint amelyeket a többi uniós intézménytől elvár;
10.	hangsúlyozza, hogy az összes többi uniós intézmény elismeri és megérti azt az elvet, hogy tekintettel a költségvetés végrehajtására vonatkozó hatáskör átruházására, a Parlamentnek a mentesítési eljárás részeként joga és kötelessége is ellenőrizni költségvetését és annak végrehajtását; ennek fényében határozottan helyteleníti, hogy a Tanács továbbra sem hajlandó együttműködni a Parlamenttel e tekintetben;
11.	emlékeztet arra, hogy az Európai Unió Bíróságának ítélkezési gyakorlata támogatja az adófizetők és a közvélemény arra vonatkozó jogát, hogy tájékoztatást kapjanak az állami bevételek felhasználásáról; ezért kéri, hogy előjogai és a demokratikus elszámoltathatóság elve tekintetében a Parlament által betöltött szerepet teljes mértékben tartsák tiszteletben; felhívja a Tanácsot, hogy megfelelően kövesse nyomon a Parlament által a mentesítési eljárás keretében elfogadott ajánlásokat;
12.	nyomatékosítja, hogy a jelenlegi helyzetet a Szerződések adott keretében megvalósuló jobb intézményközi együttműködés révén javítani kell; úgy véli, hogy a Szerződések esetleges felülvizsgálata egyértelműbbé és átláthatóbbá teheti a mentesítési eljárást azáltal, hogy kifejezetten felhatalmazza a Parlamentet arra, hogy egyénileg adja meg a mentesítést valamennyi uniós intézménynek, szervnek, hivatalnak és ügynökségnek, és sürgeti a Tanácsot, hogy aktívan működjön együtt a Parlamenttel a jelenlegi helyzet kezelése érdekében;
13.	megjegyzi, hogy a Parlament 2025. május 6-i plenáris ülésén a Tanács elnökségének képviselője kifejezte a Tanács hajlandóságát „az intézményeink közötti érdemi és pragmatikus együttműködésre” az Európai Tanácsra és a Tanácsra vonatkozó uniós költségvetésről szóló mentesítéssel kapcsolatban, és felszólít arra, hogy ezt a szándékot kellő időben konkrét lépésekkel valósítsák meg; ezért felhívja a Tanácsot, hogy a lehető leghamarabb folytassa a tárgyalásokat a Parlamenttel a legmagasabb szinten, bevonva a főtitkárokat és a két intézmény elnökét a patthelyzet megszüntetése és a megoldás megtalálása érdekében, tiszteletben tartva ugyanakkor a Parlament és a Tanács szerepét a mentesítési eljárásban, valamint biztosítva a költségvetés végrehajtásának átláthatóságát és megfelelő demokratikus ellenőrzését;
14.	hangsúlyozza, hogy a Parlament 2025. május 7-i mentesítési állásfoglalásában szereplő, a költségvetési és pénzgazdálkodásra, a belső irányításra, a teljesítményre és a belső ellenőrzésre, az emberi erőforrásokra, az egyenlőségre és jóllétre, az etikai keretre és az átláthatóságra, a digitalizációra, a kiberbiztonságra és az adatvédelemre, az épületekre, a környezetvédelemre és a fenntarthatóságra, az intézményközi együttműködésre és a kommunikációra vonatkozó észrevételei továbbra is érvényesek;
15.	ismételten sajnálatát fejezi ki amiatt, hogy az Európai Tanács és a Tanács költségvetését nem osztották fel két, egyértelműen elkülönített költségvetésre, amint azt a Parlament korábbi mentesítési állásfoglalásaiban az átláthatóság és az elszámoltathatóság javítása érdekében javasolta, nem utolsósorban az Európai Tanácsot illetően, mivel jelenleg lehetetlen megbízható tájékoztatást kapni az intézmény költségeiről; hangsúlyozza a megbízható adatok fontosságát az objektív ellenőrzés szempontjából; felszólít a mentesítésért felelős hatóság ajánlásának betartására;
16.	nagyon sajnálatosnak tartja a magyar kormány akadályozó magatartását az Európai Tanácsban; megjegyzi, hogy a jelenlegi politikai patthelyzet és az átláthatósági reformok elégtelen előrehaladása továbbra is aláássa a bizalmat és az Európai Tanács hatékonyságát; célzott szerződésmódosításokat szorgalmaz az Európai Tanács demokratikus döntéshozatalának és átláthatóságának javítása érdekében;
17.	üdvözli azt a döntést, hogy 26 tagállam támogatta az Ukrajna függetlenségének, szuverenitásának és területi integritásának folyamatos és megingathatatlan uniós támogatásáról szóló, 2025. június 26-án elfogadott EUCO 16/25 európai tanácsi dokumentum szerinti következtetések elfogadását; sajnálja, hogy a folyamatos vétók miatt erre a lépésre szükség volt; felszólít alternatív mechanizmusok kidolgozására a vétók megkerülésére sürgős ügyekben, amíg a szerződésmódosítások hatályba nem lépnek az Európai Tanács döntéshozatali hatékonyságának és egységének javítása érdekében; hangsúlyozza, hogy az Unió 2023. évi költségvetése már jelentős forrásokat mozgósított Ukrajna támogatására, és hangsúlyozza annak fontosságát, hogy a jövőbeli költségvetési döntések tükrözzék ezt a stratégiai kötelezettségvállalást;
18.	sürgeti a Tanácsot, hogy gondoskodjon arról, hogy a Tanács elnökségi feladatait szigorúan az uniós joggal és az uniós alapelvekkel összhangban, az Unió hitelességét megőrizve lássák el; sajnálatát fejezi ki amiatt, hogy a magyar kormány a Tanács elnökségét az Unió alapvető értékeivel ellentétes kétoldalú tevékenységek folytatására használta fel; nyomatékosan sürgeti a Tanácsot, hogy ítélje el ezt a magatartást.



image1.png




